HYLA નામની એક કંપનીએ બનાવેલા આ મશીનને સ્વરોવ્સ્કી ક્રિસ્ટલ લગાવવામાં આવ્યાં છે. એક જર્મન આર્ટિસ્ટે આ મૉડલ ૧૦૦ કલાકની મહેનતે તૈયાર કર્યું છે. એમાં ૩૨,૦૦૦ સફેદ, કાળા અને ગ્રે સ્વરોવ્સ્કી ક્રિસ્ટલ્સ લગાવવામાં આવ્યાં છે અને મિરર-ફિનિશ આપવામાં આવી છે. આ વૅક્યુમ ક્લીનર ફક્ત દેખાવમાં જ લક્ઝુરિયસ નથી, એની સિસ્ટમ પણ હાઈ-એન્ડ બનાવવામાં આવી છે. ઉપરાંત મશીન સાથે નૉઇસ-રિડ્યુસર, બકેટ સ્ટાઇલનું વૉટર પૅન, અટૅચમેન્ટ હોલ્ડર જેવાં કેટલાય અટૅચમેન્ટ પણ આપવામાં આવે છે.